Text file: 1218.txt
author: uredimobolje
downvotes: 1
end consideration date: 2010-12-10
id: '1218'
number comments: 8
number views: 6578
proposal type: Odziv pristojnega organa
response: "Odziv Ministrstva za zdravje\nV zvezi s pobudo izvajalcev tetoviranja in\
  \ piercing-a v zvezi s predpisano poklicno usposobljenostjo za opravljanje dejavnosti\
  \ tetoviranja in piercing-a vam sporo\u010Damo, da ministrstvo za zdravje ni pristojno\
  \ za dolo\u010Danje obrtnih dejavnosti in obrti podobnih dejavnosti za katere je\
  \ potrebno opraviti ustrezno poklicno usposobljenost, zato pobudo odstopamo v re\u0161\
  evanje Ministrstvu za gospodarstvo RS. Na podlagi Zakona o nalezljivih boleznih\
  \ (Ur.l. RS, \u0161t. 33/06 - uradno pre\u010Di\u0161\u010Deno besedilo) Ministrstvo\
  \ za zdravje RS s Pravilnikom o minimalnih sanitarno zdravstvenih pogojih za opravljanje\
  \ dejavnosti higienske nege in drugih podobnih dejavnosti (Ur.l. RS, \u0161t. 104/2009)\
  \ dolo\u010Da minimalne sanitarno zdravstvene pogoje, ki morajo biti zaradi varovanja\
  \ zdravja ljudi izpolnjeni pri izvajanju dejavnosti higienske nege, med katere spada\
  \ tudi dejavnost piercing-a in tetoviranja.\nSkladno s tem pravilnikom mora nosilec\
  \ dejavnosti skrbeti za stalno usposabljanje osebja,  v skladu z zahtevnostjo storitev,\
  \ ki jih osebje opravlja,  posredovanje navodil za delo in spremljanje njihovega\
  \ dela. Poleg tega pravilnik dolo\u010Da, da mora nosilec dejavnosti seznaniti uporabnike\
  \ o morebitnih tveganjih za zdravje, ki izhajajo iz posega in o nadaljnji negi po\
  \ tetoviranju ali drugih podobnih postopkih iz \u010Desar sledi, da morajo izvajalci\
  \ tetoviranja in piercing-a za opravljanje tovrstne dejavnosti imeti ustrezna znanja.\
  \ Ne glede na omenjeno pobudo pa Ministrstvo za zdravje RS meni, da morajo izvajalci\
  \ tetoviranja in piercing-a  zagotoviti najvi\u0161jo mo\u017Eno stopnjo varovanja\
  \ zdravja uporabnikov tovrstnih storitev.   \nOdziv Ministrstva za gospodarstvo\n\
  Skladno z namenom va\u0161ega dopisa sporo\u010Damo, da bo Ministrstvo za gospodarstvo\
  \ ob naslednji spremembi Obrtnega zakona (ObrZ) z vso pozornostjo prou\u010Dilo\
  \ va\u0161 predlog o urejanju vpra\u0161anja opravljanja dejavnosti tetoviranja\
  \ in piercinga, kakor tudi sorodne predloge drugih predlagateljev in jih bo vneslo\
  \ v zakon oziroma uredbo, \u010De bomo hkrati z drugimi pristojnimi ministrstvi\
  \ in zainteresirano javnostjo ugotovili da so smiselne, argumentirane in kot take\
  \ primerne, da dobijo podporo. "
response date: 2011-01-03
response due date: null
sent date: 2010-11-10
title: Urejanje tetoviranja in piercinga v Sloveniji
upvotes: 12
url: https://predlagam.vladi.si/predlog/1218
